[{"text_idx": "#000012", "text": "Diwylliant ein hymchwilCynorthwyo ymchwilwyrCydweithioUniondeb a moesegCyllid a dyfarniadau"}, {"text_idx": "#000018", "text": "Defnyddiwch ein harbenigeddYmgynghoriaeth fusnesCyfleoedd wedi\u2019u hariannuTrwyddedu ein canfyddiadau ymchwilCyfnewid gwybodaethHysbysebu cyfle am ymgysylltu dinesig"}, {"text_idx": "#000031", "text": "I\u2019r holl staff academaidd a gyfrannodd eu hymchwil rhagorol at y cyflwyniad y mae\u2019r diolch am y llwyddiant hwn, yn ogystal a\u0302\u2019r cydweithwyr proffesiynol sy\u2019n hwyluso eu hymchwil mewn modd mor rhagorol. Rhaid so\u0302n yn arbennig am bawb a weithiodd mor galed ar gyflwyniad Prifysgol Caerdydd pan oedd y pandemig yn ei anterth. Fe gafodd y gwaith hwn ei wneud mewn amgylchiadau nad oedd o unrhyw gymorth i\u2019r gwaith manwl gywir oedd ei angen i lunio pob datganiad. Mae amlygu unigolion yn dalcen caled, gan fod cannoedd wedi chwarae eu rhan ar draws y sefydliad. Fodd bynnag, byddwn ar fai pe na byddwn yn diolch i\u2019r Athro Kim Graham a James Vilares am eu hymroddiad a\u2019u hymrwymiad drwy gydol proses y Fframwaith Rhagoriaeth Ymchwil, yn ogystal a\u0302\u2019r cymorth cyson y maent wedi\u2019i roi i gydweithwyr ar draws y sefydliad. Gwn fod llawer o bobl eraill eisoes wedi mynegi eu diolchgarwch."}, {"text_idx": "#000032", "text": "Byddwn yn treulio peth amser yn dadansoddi\u2019r canlyniadau\u2019n fanylach, a bydd llawer o gyfleoedd pellach i fyfyrio ar ba wersi y gallem eu dysgu o\u2019r canlyniadau. Yn yr un modd ag unrhyw REF, ac Ymarferion Asesu Ymchwil yn y gorffennol, nid yw popeth bob amser yn mynd yn union fel yr oeddem wedi\u2019i gynllunio. Rwy\u2019n sylweddoli y gallai rhai fod wedi cael siom ond mae\u2019r ymarferion hyn yn rhan o ymdrech barhaus, a bydd llawer mwy o gyfleoedd yn y dyfodol. Yn gyffredinol, mae Prifysgol Caerdydd wedi gwneud yn dda iawn. Fel bob amser, ein cymuned yw ein cryfder, ac mae\u2019n enghraifft wirioneddol o\u2019n llwyddiant pan rydym yn gweithio gyda\u2019n gilydd. Mae canlyniadau heddiw yn golygu y gallwn droi ein meddyliau at gyfeiriad ymchwil yng Nghaerdydd yn y dyfodol gyda gobaith a hyder, gan wybod y byddwn yn parhau i weithio gyda\u2019n gilydd i greu ymchwil sy\u2019n wirioneddol bwysig."}]